สวัสดีค่ะ พออยากจะสอบถามว่า หนูฝังยาคุมมา5เดือนแล้ว แล้วครั้งนี้เป็นครั้งแรกที่ประจำเดือนมานานมาก ประมาณ1อาทิตย์ครึ่งแล้วไม่หายสักที จะมีอะไรผิดปกติมั้ยคะ
สวัสดีค่ะ ประจำเดือนปกติไม่ควรมาเกิน 7 วัน และการใช้ยาคุมแบบฝังคุมกำเนิดอาจทำให้มีเลือดออกผิดปกติทางช่องคลอดได้ แต่ไม่ควรเป็นติดต่อกันเกิน 7 วันเช่นเดียวกันจากที่กล่าวมา จึงอาจจะถือว่าเลือดออกมากผิดปกติทางช่องคลอด สาเหตุที่พบได้เช่นการมีเนื้องอกมดลูก เนื้องอกปากมดลูก การติดเชื้อที่ช่องคลอดหรือปากมดลูก มีภาวะการแข็งตัวของเลือดผิดปกติแนะนำการไปพบแพทย์เพื่อตรวจภายในและอัลตราซาวน์หน้าท้องเพิ่มเติมต่อไป ในระหว่างนี้งดการมีเพศสัมพันธ์ ไม่ซื้อยาปรับฮอร์โมนมาใช้เอง